joelniklaus/EU_Wikipedias huggingface dataset:
Harti maakond (Kentucky)

Harti maakond (Hart County) on maakond USA-s Kentucky osariigis.

Maakonna halduskeskus on Munfordville ja suurim linn Horse Cave.

Maakonna pindala on 1082 km². Veepindala on 5 km².

Elanike arv oli 2010. aasta rahvaloenduse järgi 18 199. Aastal 2000 oli elanikke 17 445.

Naabermaakonnad 
 Hardini maakond (põhjas)
 LaRue'i maakond (kirdes)
 Greeni maakond (idas)
 Metcalfe'i maakond (kagus)
 Barreni maakond (lõunas)
 Edmonsoni maakond (kagus)
 Graysoni maakond (loodes)

Ajalugu 
Harti maakond moodustati 28. jaanuaril 1819 Hardini ja Barreni maakonna osadest. Maakond on nime saanud kapten Nathaniel G. S. Harti järgi, kes oli ohvitser 1812. aasta sõjas.

Kaitsealad 
 Mammutikoopa rahvuspark (osa)

Viited

Välislingid 
 Harti maakonna koduleht (inglise keeles)

Kentucky maakonnad
Provo

Provo on linn USA-s Utah' osariigis, Utah' maakonna halduskeskus. Provo on suuruselt kolmas linnas Utah' osariigis.

Linn asub umbes 80 kilomeetri kaugusel osariigi pealinnast Salt Lake Cityst lõunas.

Provo asutati 1849. aastal mormooni asunike poolt. Linna algne nimi oli Fort Utah, 1850. aastal sai linna nimeks Provo.  88% linna elanikest kuulub Viimsepäevapühakute kirikusse.

Provos asub Brigham Youngi ülikool, mis on USA suurim religioosne ülikool. Ülikool kuulub Viimsepäeva Pühakute kirikule ja seda rahastatakse vastavalt mormoonide kirikukümnisest, ning selle õpilased on praktiliselt eranditult (99%) mormoonid.

Linn on olnud pikka aega tuntud riigi ühe kõige konservatiivsema linnana, 2006. aasta uuringu järgi oli see USA kõige konservatiivsem üle 100 000 elanikuga linn.

Provos asub talispordikeskus, mis toob talvekuudel linna hulga turiste.

Viited

Välislingid

Utah' linnad
Prairie City

Prairie City on mitme koha nimetus USA-s

Prairie City, kummituslinn Californias
Prairie City, küla Illinoisis
Prairie City, asula Indianas
Prairie City, linn Iowas
Prairie City, endine asula Kansases
Prairie City, asula Lõuna-Dakotas
Prairie City, linn Oregonis
Herbert Lindmäe

Herbert Lindmäe (kuni 17. juuni 1939 Herbert Tuustik; sündinud 20. oktoobril 1930 Alatskivi vallas Tartumaal) on eesti õigusteadlane.  

Ta on Tartu Ülikooli emeriitprofessor, endine Eesti Kongressi saadik, endine riigikohtunik ning õigusteaduse ja ajaloo alaste teoste autor.

Elukäik 
Ta lõpetas 1950. aastal Tartu 1. Keskkooli ja 1955. aastal Tartu Riikliku Ülikooli. Akadeemiselt on ta hiljem kuulunud Korporatsioon Sakalasse.

Ta töötas ülikooli lõpetamise järel kuni 1968. aastani prokuratuuris.

Alates 1967. aastast asus ta tööle Tartu Riikliku Ülikooli kriminaalõiguse kateedrisse, kus oli kuni 1980. aastani vanemõpetaja ja dotsent, aastatel 1981–1983 kateedrijuhataja, 1983–1988 dotsent ja 1988–1992 professor. Temast sai 1992. aastal Avaliku Õiguse Instituudi kriminalistika ja kriminoloogia korraline professor, kelleks jäi kuni 1994. aastani. Alates 1995. aastast on ta emeriitprofessor. Aastatel 1993–1998 oli ta riigikohtunik ja kuulus Riigikohtu kriminaalkolleegiumi. 

Ta oli Eesti Kongressi saadik.

Teadustöö
Ta tegeles peamiselt ekspertoloogiaga ja õpetas ligi 30 aastat kriminalistikat. Alates 1989. aastast hakkas ta uurima Nõukogude okupatsioonide ja massirepressioonidega seotud juriidilisi küsimusi.

Teoseid 
Erialaseid publikatsioone on tema sulest ilmunud paarisaja ringis, neist rohkem kui paarkümmend on monograafiad.  
"Kriminalistikatehnika". 1976
"Uurimistaktika I". 1978
"Uurimistaktika II". 1979
"Uurimistaktika III". 1981
"Kohtuekspertiis". 1982
"Menetlustaktika I". 1995
"Menetlustaktika II". 1996
"Suvesõda Tartumaal 1941". 1999
"Suvesõda Virumaal 1941". 2002
"Suvesõda Viljandimaal 1941". 2004
"Suvesõda Pärnumaal 1941". 2006
"Suvesõda Valgamaal 1941". 2008
Kes minevikku ei mäleta.... Kultuur ja Elu, 4/ 2009
"Suvesõda Järvamaal 1941". 2010
"Hinnang M. Jakobsoni rahvusvahelise komisjoni raportile". Kultuur ja Elu, 3/ 2011
"Suvesõda Võrumaal 1941". 2012
Tartu rahu ei anna rahu. Kultuur ja Elu, 2/ 2013
"Suvesõda Petserimaal 1941". 2013
"Suvesõda Harjumaal 1941". 2015

Tunnustus
1988 Eesti Kultuurifondi aastapreemia Nõukogude okupatsioonide ajal toime pandud massirepressioonide uurimise, teadvustamise ja hukkamõistmise eest
1997 Riigivapi III klassi teenetemärk
2006 Kriminaalpolitsei teenetemedal

Viited

Kirjandus 
Enn Sarv. "Õiguse vastu ei saa ükski. Eesti taotlused ja rahvusvaheline õigus". Tartu 1997. ISBN 9985604075
"1000 tartlast läbi aegade". Koostajad Lembit Ainsoo ja Uno Ainsoo. Greif. Tartu 2003

Eesti juristid
Hugo Treffneri Gümnaasiumi vilistlased
Tartu Ülikooli õigusteaduskonna vilistlased
Korporatsioon Sakala liikmed
Tartu Ülikooli õigusteaduskonna professorid
Riigivapi III klassi teenetemärgi kavalerid
Eestistatud nimega inimesed
Sündinud 1930
Fort Utah

Fort Utah oli algne asula Provos Utah' osariigis Ameerika Ühendriikides.

Fort Utah asutati 12. märtsil 1849. Esimesed asunikud oli 30 peret, kes saadeti Provosse Salt Lake Cityst.
Mitmed palkmajad olid ümbritsetud 14 jala kõrguse palissaadiga ja asula keskel asus suurtükk. Asula oli seotud juute sõja ja hilisema Walkara sõjaga. Kindlustus asus algul linna lääneosas, kuid teisaldati 1850. aasta aprillis Sowiette Parki.

Utah' asulad
19. sajand Ameerika Ühendriikides
Soosepa raba

Soosepa raba on raba Viimsi poolsaarel, halduslikult  Harju maakonnas Viimsi vallas. Raba on arvele võetud ürglooduse objektina.

Raba on tekkinud Antsülusjärve staadiumil Merivälja põiksäärte eraldatud ja hiljem kinni kasvanud ja soostunud rannajärvest.

Matkarada

Soosepa rabas on umbes 1,7-kilomeetrine ringikujuline matkarada. Rada algab ja lõppeb Lageda tee otsas, kus on parkla ja infostend matkaraja kaardiga. Rajale pääseb ligi ka Rabalille teelt, kus on samuti parkla. Matkarada on tähistatud puna-roheliste värvilaikudega puudel.

Matkarajale pääseb hõlpsasti ligi ka ühistranspordiga. Raja alguse vahetus läheduses on Soosepa bussipeatus, kus peatub Viimsi valla buss V3. Rabalille tee vahetus läheduses peatuvad lisaks V3-le ka bussid V7 ja V9 (peatus Tulbiaia). Tallinna linnaliini 1A peatus Viimsi vallamaja asub Rabalille tee otsast umbes 1 kilomeetri kaugusel.

Viited

Välislingid
 

Harju maakonna sood
Viimsi valla geograafia
Taganurga mõhnastik

Taganurga mõhnastik (ka: Vetla-Taganurga mõhnastik) on mõhnastik Harju maakonnas Anija vallas. Mõhnastik on arvele võetud ürglooduse objektina.

Pikkus ida-lääne suunas on üle 3 km ja laius 1,5 km. Koosneb kuplitest, küngastest, vallidest ja platoolaadseist reljeefivormidest, mis on orienteeritud valdavalt kirde-edela vôi ida-lääne suunaliselt. Platood on 10-15 meetrit kôrged, nende pealispinnad on tasased ja kergelt kaldus (2-3°) kagusse. Võib arvata, et môhnastik kujunes erinevalt paljudest teistest aktiivse ostsilleeruva liustikuserva vahetus läheduses. Vetla-Taganurga mõhnastiku pindala on u 6 km2.

Viited

Välislingid
 

 

Eesti geograafia
Anija vald
Maret Ehlvest

Maret Ehlvest (neiuna Maret Enniko; sündinud 8. aprillil 1934 Tammistus) on eesti arst.

Ta sündis Tartumaal Tammistus rätsep August Enniko ja tema õmblejannast abikaasa Linda tütrena. Tema isa oli  aastal 1944 Saksa sõjaväes ja aastatel 1948–1955 metsavend. 

Ta õppis aastatel 1941–1945 Palamuse algkoolis, aastatel 1946–1948 Kohtla-Nõmme 7-klassilises koolis ja lõpetas aastal 1952 Tallinna 7. Keskkooli. Samal aastal üritas ta astuda Tartu Riikliku Ülikooli arstiteaduskonda, kuid dokumendid tagastati korduvalt, kuna seal puudus isa elukoht. Eksamitele siiski pääses. Ta õppis takistusteta aastani 1955, mil tema isa metsavendlus oli saanud teatavaks ja ta käis korduvalt ülekuulamistel, kuid ähvardusi ülikoolist väljaheitmiseks muutunud poliitilises olukorras ei teostatud ja ta lõpetas Tartu Ülikooli aastal 1958 arstina.

Aastatel 1958–1966 töötas ta Paide Rajooni Keskhaiglas pediaatrina, kuuludes algusest peale Lastearstide Seltsi. Aastatel 1966–1970 töötas ta Paides lasteosakonna juhatajana. Aastal 1970 tuli ta Tallinna ja asus tööle Tallinna Merimetsa Haigla pediaater-infektsionistina; aastatel 1975–1990 töötas samas osakonnajuhatajana. Erialalisel täiendusel oli ta kuus korda: aastal 1961 Tartus üldpediaatria alal, aastal 1966 Leningradis osakonnajuhatajate täienduskursusel, aastal 1969 Moskvas laste füsioloogia ja patoloogia alal, aastal 1979 Tartus nakkushaiguste alal, aastal 1979 Moskvas lapseea nakkuste alal ja aastal 1988 Leningradis nakkushaiguste, intensiivravi ja reanimatsiooni küsimustes.

Isiklikku 
Tema abikaasa Juhan Ehlvest on samuti arst, poeg Jaan Ehlvest on maletaja, poeg Jüri Ehlvest (1967–2006) oli kirjanik.

Kirjandus 
 Helbe Merila-Lattik. Eesti arstid 1940–1960. Lk. 612.

Eesti arstid
Tartu Ülikooli arstiteaduskonna vilistlased
Sündinud 1934
Bonnie Tyler

Bonnie Tyler (kodanikunimi Gaynor Hopkins, sündinud 8. juunil 1951 Lääne-Glamorganis, Walesis) on Walesi laulja.

Tema tuntumate laulude hulka kuuluvad "It's a Heartache" ja "Total Eclipse of the Heart".

Tema ja Meat Loafi album "Heaven & Hell" ilmus 1994. aastal.

Ta esindas 2013. aasta Eurovisiooni lauluvõistlusel Malmös Suurbritanniat lauluga "Believe in Me" ning saavutas 19. koha.

Viited

Välislingid 
 Ametlik koduleht

Suurbritannia lauljad
Eurovisioonil osalejad
Sündinud 1951
Henri Käsper

Henri Käsper (sündinud 7. aprillil 1972 Tallinnas) on Eesti ettevõtja, suhtekorraldaja ja pokkerimängija.

Käsper on Eesti venekeelse ajalehe Den za Dnjom ning Baltimaade suurima suhtekorraldusfirma KPMS üks asutajaid.

Haridus
Henri Käsper lõpetas 1990 Tallinna 1. Keskkooli. Sama aasta sügisel astus Tartu Ülikooli, kus omandas hariduse ajakirjanduse ja kommunikatsiooni erialal.

Ametikäik
 Töötas reklaamiagentuuris Top Media kuni 1995
 1991 venekeelse nädalalehe Den za Dnjom kaasasutaja ja üks omanikke
 1995 suhtekorraldusfirma KPMS asutaja ja tegevjuht

Pokker
Henri Käsper on üks edukamaid turniiripokkeri mängijaid Eestis, olles live-turniiridelt pokernews.com-i andmetel võitnud kokku ligi 300 000 dollarit ning tulnud sellel alal kolm korda Eesti meistriks. Käsper on osalenud mitme pokkeriturniiri korraldamisel. Henri Käsper on kommenteerinud Kanal 2 ülekandeid Euroopa pokkeriturneedelt.

2008. aastal valiti Henri Käsper pokkeriportaali PokerNews lugejaküsitluse põhjal aasta parimaks Eesti pokkerimängijaks ning 2009. aastal pokkeriga tegelevate ettevõtete esindajatest moodustatud žürii poolt Eesti aasta pokkeripersooniks.

Saavutused
 2008 – esikoht Eesti meistrivõistlustel Pot Limit Omahas.
 2010 – võistkondlik esikoht Eesti meistrivõistlustel Turniiripokkeri klubi All-Linn meeskonna kaptenina.
 2011 – Eesti meistrivõistluste põhiturniiri €300 NLH esimene koht (14 553 eurot auhinnaraha).

Liikmesus
 Alates 1990 Eesti Üliõpilaste Seltsi liige
 alates 1996 Eesti Suhtekorraldajate Liidu kaasasutaja ja liige
 alates 2009 Turniiripokkeri Klubi All-linn liige ja eestvedaja
 Kuulub Eesti Turniiripokkeri Föderatsiooni juhatusse

Isiklikku
Henri Käsper on abielus Katri Käsperiga, kes on Eesti üks edukamaid naispokkerimängijaid.

Viited

Eesti ettevõtjad
Eesti pokkerimängijad
Eesti Üliõpilaste Seltsi liikmed
Gustav Adolfi Gümnaasiumi vilistlased
Sündinud 1972
Gottfried Dunkel

Gottfried Valentin Dunkel (11. veebruar 1895 Tallinn – 18. veebruar 1942 Vjatlagi vangilaager, Kirovi oblast) oli eesti sõjaväelane (sanitaarmajor, 1930) ja  arst.

Ta lõpetas 1921. aastal Tartu Ülikooli arstiteaduskonna, 1927 dr. med. Korporatsioon Fraternitas Estica vilistlane.

Gottfried Dunkel osales Esimeses maailmasõjas ja Vabadussõjas. 

Arreteeriti NKVD poolt 3. detsembril 1940 Tallinnas. Suri nõukogude vangilaagris.

Kirjandus
Dr. Dunkeli mürts Rakvere tänaval. Esmaspäev, 18. november 1934, nr. 47, lk. 1.

Välislingid
okupatsioon.ee
Ohvitseride andmekogu

Arstide Koja liikmed
Vabadussõja veteranid
Eesti Vabadussõjalaste Liidu poliitikud
Vabadussõjalaste Rahvaliikumise poliitikud
Tartu Ülikooli arstiteaduskonna vilistlased
Korporatsioon Fraternitas Estica liikmed
Eesti represseeritud isikud
Sündinud 1895
Surnud 1942
Krista Siegfrids

Kristin "Krista" Siegfrids (sündinud 4. detsembril 1985 Kaskinenis) on soome laulja.

Ta esindas Soomet 2013. aasta Eurovisiooni lauluvõistlusel Malmös lauluga "Marry Me". Laul sai finaalkontserdil 13 punktiga 24. koha.

Siegfridsi emakeel on rootsi keel. Ta valdab vabalt ka soome ja inglise keelt.

Muusika 
Krista Siegfridsi debüütalbum "Ding Dong" ilmus 10. mail 2013, ning esimene singel "Marry Me" esindas Soomet 2013. aasta Eurovisiooni lauluvõistlusel Malmös.

Debüütalbum jõudis ka Eestisse. Eestis levitab albumit EMI Music OY.

2016. aastal ilmub Siegfridsi teine stuudioalbum. Praeguseks on tulevaselt albumilt avaldatud kaks singlit: "Cinderella", "On & Off" ja "Better On My Own".

2016. aasta alguses osales Siegfrids Rootsi Eurolaulu valimisel rootsikeelse looga "Faller" ("Kukun"), kuid ei pääsenud võistlusel finaali.

Pea kõikidele Krista Siegfridsi singlitele on ilmunud ka muusikavideod tema ametlikule Youtube'i kanalile.

Diskograafia

Singlid 
"Marry Me" (2013)
"Amen!" (2013)
"Can You See Me?" (2013)
"Cinderella" (2014)
"On & Off" (2015)
"Better On My Own" (2015)
"Faller" (2016)
"Be Real" (2016)
"Snurra min jord" (2017)
"1995" (2017)
"Let It Burn" (2019)

Albumid 
"Ding Dong!" (2013)

Välislingid 

Soome lauljad
Eurovisioonil osalejad
Soome esindajad Eurovisiooni lauluvõistlusel
Sündinud 1985
Mvezo

Mvezo on küla Lõuna-Aafrika Vabariigis Ida-Kapimaa provintsis OR Tambo ringkonnas.

Mvezos on sündinud endine Lõuna-Aafrika Vabariigi president Nelson Mandela.

2011. aasta rahvaloenduse andmetel oli Mvezo elanikest mustanahalisi aafriklasi 100,00%. Koosa keelt pidas emakeeleks 98,27% inimesi, viipekeelt 0,62%, suulu keelt 0,49%, afrikaani keelt 0,37%, sotho keelt 0,12% ja inglise keelt 0,12%.

Viited

 Lõuna-Aafrika Vabariigi asulad
Aleksander-Henn Schipai

Aleksander-Henn Schipai (21. november 1929 Tallinn – 5. märts 2004 Tallinn) oli eesti majandusteadlane ja ujumiskohtunik.

Välislingid
 

Eesti majandusteadlased
Eesti spordikohtunikud
Eesti ujujad
Sündinud 1929
Surnud 2004
Marian Wantoła

Marian Wantoła (2. veebruar 1926 Bielsko – 1. jaanuar 2013 Bielsko maakond, Wilkowice) oli poola joonistaja ning animaator.

Välislingid
Sissekanne saidil filmpolski.pl
Intervjuu saidil qlturka.pl
Nekrolog saidil bielskobiala.gazeta.pl
Nekroloog saidil wiadomosci.onet

Poola kunstnikud
Animaatorid
Sündinud 1926
Surnud 2013
Mürkel

Mürkel (Morchella) on kottseente perekond liudikulaadsete seltsist mürkliliste sugukonnast.

Eesti liigid
Morchella deliciosa – hõrk mürkel
Morchella elata – hiidmürkel
Morchella esculenta – ümarmürkel
Morchella steppicola – stepimürkel

NB
Morchella conica (kuhikmürkel) on liigutatud ümarmürkli liigi alla.
Morchella semilibera (kellukmürkel) on liigutatud perekonda kellukmürkel Mitrophora.

Vaata ka
kogrits
kurrel

Liudikulaadsed
Parre

Parre (ladinakeelne nimi Parra) on vald Itaalias Lombardia maakonnas Bergamo provintsis, umbes 30 kilomeetri kaugusel Orobia pealinnast Bergamost.

Trevasco ja Alino mägede nõlvadel, Adda lisajõe Serio jõe orus asuva Parre kõrgus merepinnast on keskmiselt 650 meetrit. Asustus­tihedus on keskmiselt  inimest ruutkilomeetri kohta.

Parre piirneb järgmiste omavalitsusüksustega: Ardesio, Clusone, Piario, Ponte Nossa, Premolo, Villa d'Ogna.

Parre halduspiirides asuvad järgmised asulad: Martorasco, Ponte Selva, Sant'Alberto.

Gaius Plinius Secundus omistab Parre (Parra) asutamise I aastatuhandel e.m.a. maa-ala asustanud orobi hõimudele.

Viited

Välislingid

 Kodulehekülg (itaalia keeles)
 www.prolocoparre.com

Lombardia vallad
Punase kambri unenägu

"Punase kambri unenägu" on (hiina keele lihtsustatud kirjas: 红楼梦; traditsioonilises hiina kirjas: 紅樓夢; pinyinis: Hóng Lóu Mèng; Wade–Gilesi transkriptsioonis: Hung Lou Meng) on Hiina kirjaniku Cao Xueqini kirjutatud romaan, üks hiina neljast klassikalisest romaanist. See kirjutati Qingi dünastia ajal, 18. sajandi keskel. "Punase kambri unenägu" peetakse Hiina kirjanduse üheks tippteoseks.

Romaan levis käsikirjaliselt paljundatuna, kuni jõudis 1791. aastal esmakordselt trükki. Seda tuntakse ka pealkirjadega "Kivi lugu" ja "Jutustus kivist" (lihtsustatud kirjas: 石头记; traditsioonilises hiina kirjas: 石頭記; pinyinis: Shítóu jì). Esimesed 80 peatükki kirjutas Cao Xueqin, kuid viimased 40 peatükki lisas Gao E, kes koos oma äripartneri Cheng Weiyuaniga valmistas 1791–1792 ette romaani esimese ja teise trüki.

Arvatavasti on "Punase kambri unenägu" pooleldi autobiograafiline, kajastades loo autori Cao Xueqini enda perekonna tõusu ja langust, suuremas mastaabis aga ka terve Qingi dünastia oma. Nagu autor esimeses peatükis kirjutab, tahtis ta mälestada naisi, kes tundis oma nooruses: sõpru, sugulasi ja teenijarahvast. Romaan paistab silma mitte üksnes tohutu hulga tegelaste ja psühholoogilisse ulatuse, vaid ka 18. sajandi Hiina aristokraatia igapäevaelu ja ühiskondliku struktuuri täpse ja üksikasjaliku kujutamise poolest.

18. sajand
Hiina kirjandus
Rinnad

Rinnad (ainsuses rind) on paarilised elundid primaatide keha ülaosa esipoole piirkonnas, kus asuvad piimanäärmed, mille kaudu emased eritavad imikute toitmiseks rinnapiima.

Meeste ja naiste rind areneb looteeas samadest kudedest. Puberteedieas muudavad naiste suguhormoonid (peamiselt östrogeen) rinna arengut aga viisil, mida meestel kõrgema testosterooni tõttu ei esine.

Raseduse ajal reageerib rind hormoonide keerukale mõjule, mis põhjustab kudede arengut ja paisumist ning viib lõpuks piimaerituseni. Kolm tuntumat neist hormoonidest on östrogeen, progesteroon ja prolaktiin, mis põhjustavad rinnanäärmetes menstruaaltsükli vältel muutusi.

Vaata ka
Rinnavähk

Anatoomia
Inimene
Guptade riik

Gupta impeerium (sanskriti keeles गुप्त साम्राज्य, Gupta Sāmrājya) oli Indias umbes 320–550 asunud suurriik, mis kattis suurema osa India subkontinendist. 

Riigi rajas Maharaja Sri Gupta ning talle järgnenud Gupta dünastia oli üks klassikalisi tsivilisatsioone. Guptade valitsusaega iseloomustanud rahu ja majanduslik õitseng aitasid kaasa teaduse ja kunstide arengule. Seda aega nimetatakse India kuldajastuks tänu loodusteaduse, tehnoloogia, insenerikunsti, kirjanduse, kunsti, loogika, matemaatika, astronoomia, religiooni ja filosoofia ulatuslikule arengule, mis pani aluse tänapäeval tuntud hindi kultuurile. 

Gupta dünastia tuntuimad valitsejad olid Chandra Gupta I, Samudra Gupta Suur ja Chandra Gupta II Suur 4. sajandi sanskriti luuletaja Kalidasa väitel vallutasid Guptad umbes 21 kuningriiki nii Indias kui ka kaugemal.

Vana-India
Vanaaeg
Aasia ajaloolised riigid
Veiko Kaasik

Veiko Kaasik (10. juuni 1968 – 11. mai 2013) oli eesti meremees ja jurist. 

Tallinna Riiklikus Merekoolis omandas tüürimehe elukutse. 1987–1993 töötas ta merel, jõudes rühmakomandörist vanemohvitseriks.

Õppis Concordia Rahvusvahelises Ülikoolis ja Tartu Ülikooli Õigusinstituudis. Töötas ASA Kindlustuses kindlustustalituse juhatajana ning asutas juuraõpingute ajal omanimelise õigusbüroo. 

2001. aastal vannutas justiitsminister Märt Rask Veiko Kaasiku kohtutäituri ametisse. 

Vabal ajal tegeles auto- ja purjespordiga. Oli ESS Kalev Jahtlubi juhatuse ning Kohtutäiturite ja Pankrotihaldurite Koja liige.

Viited
Kohtutäitur Veiko Kaasik
Mälestus

Eesti juristid
Sündinud 1968
Surnud 2013
Köhakeskus

Köhakeskus on köhimist juhtiv keskus peaajus. See paikneb piklikajus.

Köhavastased vahendid toimivad köhakeskusele.

Ehitus
Köhakeskuse täpne asukoht ja toimimisviis on jäänud mõnevõrra tabamatuks. Johannes Peter Müller täheldas 1838, et köharefleksi koordineerib piklikaju, kuid selle uurimine on edenenud aeglaselt, sest katseloomade tavalised anesteetikumid olid morfium ja opiaadid, mis köhimist tugevalt pidurdavad. Pealegi on köhakeskusel tõenäoliselt kattuvusi hingamisrütmi generaatori võrgustikuga. Nii et tegu ei ole mitte niivõrd konkreetse piirkonnaga kui funktsiooniga ajutüve hingamis- ja refleksivõrgustikes.

Köharefleksi käigus liigub erutus köharetseptoritest neuronitesse solitaartuumas ning sealt hingamisvõrgustike teistesse osadesse. Köhareaktsiooni mustrigeneraatoriks võib olla eel-Bötzingeri kompleks. On teada, et köhareaktsioonis etendavad olulist osa piklikaju kaudaalse õmblustuuma osad nucleus raphe obscurus ja nucleus raphe magnus. Mustrigenereerimisesse ja -regulatsiooni võivad olla kaasatud veel pneumotaksiline keskus, lateraalne tegmentaalne ala ja sügavad väikeaju tuumad. Selle mudeli põhjal on loodud hingamist, neelamist ja köhimist koordineerivate piklikaju süsteemide edukad ühendmudelid.

Asja teeb keerulisemaks see, et köhimist saab esile kutsuda ja pidurdada tahtlikult, mis viitab peaaju kõrgemate süsteemide juhtivale rollile. Tahtliku, allasurutud ja indutseeritud köhimise funktsionaalne aju piltdiagnostika näitab, et isegi tahtmatu köhimise puhul võib olla kaasatud mitu ajukoore ala. Paistab seevastu, et tahtlik köhimine ei aktiveeri piklikaju süsteeme.

Viited

Peaaju
Priit Värk

Priit Värk (sündinud 11. aprill 1985 Tartus) on Eesti omavalitsustegelane, Paide linnapea 2014–2015 ja 2017-2021.

Haridus
Ta on lõpetanud 2004. aastal Paide Ühisgümnaasiumi ja 2008. aastal Tartu Ülikooli ajaloo erialal.

Töö ja poliitiline tegevus 
Priit Värk kuulus 2009-2021 Isamaa ja Res Publica Liitu (hiljem erakond ISAMAA). 

Ta kandideeris 2009. aastal kohaliku omavalitsuse volikogu valimistel Paide linnas noortest koosneva valimisliidu Tuleviku Paide ridades, kogus 22 häält ega osutunud valituks. 

2013. aastal kandideeris ta Tallinnas Nõmme linnaosas Isamaa ja Res Publica Liidu nimekirjas ja kogus 176 häält. Ta pääses volikokku ning oli seal rahandus- ja revisjonikomisjoni liige. 

16. juunil 2014 valiti Paide linnavolikogus 11 poolthäälega 21-st Priit Värk linnapeaks, tema esimene ametiaeg lõppes märtsis 2015. 

Aastatel 2015–2017 töötas Priit Värk Riigikogus IRL-i fraktsiooni nõunikuna ning 2017. aastal lühikest aega ka kaitseminister Jüri Luige nõunikuna.

2017. aastal kandideeris ta Paide linnavolikogu valimistel ja kogus 168 häält. Isamaa erakond (endine Isamaa ja Res Publica Liit) võitis Paides valimised ja Priit Värgist sai teist korda linnapea. 

2021. aasta kohalikel valimistel moodustas koos mõttekaaslastega valimisliidu "UUS Paide" ja kogus isiklikult 289 häält, mis oli parim tulemus Paides. Hetkel on ta linnavolikogu liige.

Ühiskondlik tegevus

Omanike Keskliidus
Priit Värk oli aastatel 2008–2012 Eesti Omanike Keskliidu volikogu liige. Aastatel 2013–2016 kuulus ta juhatusse ja 2013–2014 oli liidu tegevjuht.

Maleliitudes 
Priit Värk taasasutas 2009. aastal Paide Maleklubi ja kuulub siiani juhatuse koosseisu. Ta on kuulunud males Eesti noortekoondisse 1997. aastal Euroopa meistrivõistlustel (U12, Tallinn) ja 2000. aastal noorte maleolümpial (Artek, Ukraina). 

Ta on mitmekordne Järvamaa meister välk-, kiir- ja tavamales. 2019. aastast kuulub ka Eesti Maleliidu juhatusse.

Isiklikku 
Priit Värgi vanavanaisa Mihkel Reimann oli aastatel 1938–1939 Riigivolikogu liige.

Paide linnapead
Tartu Ülikooli filosoofiateaduskonna vilistlased
Sündinud 1985
Hoodi maakond

Hoodi maakond (Hood County) on maakond USA-s Texase osariigis.

Maakonna halduskeskus on Granbury.

Maakonna pindala on 1132 km². Veepindala on 39 km².

Elanike arv oli 2010. aasta rahvaloenduse järgi 51 182. Aastal 2000 oli elanike arv 41 100.

Naabermaakonnad 
 Parkeri maakond (põhjas)
 Johnsoni maakond (idas)
 Somervelli maakond (lõunas)
 Erathi maakond (läänes)
 Palo Pinto maakond (loodes)

Ajalugu 
Hoodi maakond moodustati 1866. aastal Johnsoni maakonna osast. Maakond sai nime Ameerika Riikide Konföderatsiooni kindralleitnant John Bell Hoodi järgi.

Viited

Välislingid 
 Hoodi maakonna koduleht (inglise keeles)

Texase maakonnad
Enver Hoxhaj

Enver Hoxhaj (sündinud 1969) on Kosovo poliitik. 

Ta õppis Priština ülikoolis ajalugu ja oli hiljem ülikoolis ühiskonnateaduste professor.

Ta on Kosovo Demokraatliku Partei liige. Aastal 2008 sai temast haridus- ja teadusminister.

Ta oli Kosovo välisminister alates 22. veebruarist 2011 kuni 9. detsembrini 2014 ja 2. juunist 2016 kuni 10. augustini 2017.

Viited

Kosovo poliitikud
Sündinud 1969
Mai tänav

Mai tänav on tänav Tallinnas Nõmme linnaosas Nõmme asumis.

Tänav algab Nõmme raudteejaama juurest Raudtee tänaval ja suundub kagusse. Tänav on ühesuunaline. Mai tänav ristub Põllu, Rohelise, Mai põiktänava ja Metsa tänavaga ning lõpeb Ravila tänaval.

Mai tänava pikkus on umbes 500 meetrit.

Mai tänava alguses (Mai tänav 4) asus Nõmme vanim apteek. Selle vastas on Mai park ja mänguväljak.

1926–1959 oli tänava nimi Apteegi tänav

Kultuurimälestised

Viited

Nõmme linnaosa tänavad
Cres

Cres [tsrees] on linn Horvaatias Cresi saarel.

2001. aastal elas seal 2959 inimest.

Linn asub merelahe kaldal.

Välislingid

Horvaatia linnad
Toronto Maple Leafs

Toronto Maple Leafs on Kanada jäähokiklubi, mis mängib jäähokiliiga NHL-i Idakonverentsis Atlandi divisjonis.

Klubi kodulinn on Toronto. Kodumänge peab Scotiabank Arenal.

Toronto Maple Leafs on võitnud Stanley karika 13 korda.

Klubi peatreener on Sheldon Keefe.

Praegune koosseis 
Seisuga 3. jaanuar 2021Väravavahid: Frederik Andersen, Jack Campbell, Aaron Dell, Michael HutchinsonKaitsjad: Zach Bogosian, T. J. Brodie, Travis Dermott, Justin Holl, Mac Hollowell, Teemu Kivihalme, Mikko Lehtonen, Timothy Liljegren, Martin Marinčin, Jake Muzzin, Morgan Rielly, Calle Rosén, Rasmus SandinRündajad''': Travis Boyd, Adam Brooks, Alexander Kerfoot, Auston Matthews, Nic Petan, Jason Spezza, John Tavares (kapten''), Joe Thornton, Kenny Agostino, Pierre Engvall, Zach Hyman, Nicholas Robertson, Jimmy Vesey, Joey Anderson, Aleksandr Barabanov, Mitch Marner, Ilja Mihhejev, William Nylander, Scott Sabourin, Wayne Simmonds

Saavutused 
Stanley karika võidud (13):
1917–18, 1921–22, 1931–32, 1941–42, 1944–45, 1946–47, 1947–48, 1948–49, 1950–51, 1961–62, 1962–63, 1963–64, 1966–67
Divisjoni võidud (5):
1932–33, 1933–34, 1934–35, 1937–38, 1999–2000

Välislingid 
 http://nhl.com/leafs

Toronto Maple Leafs
NHL-i jäähokiklubid
Kanada jäähokiklubid
Alfred Molina

Alfred Molina (sünninimi Alfredo Molina; sündinud 24. mail 1953 Paddingtonis Londonis) on Suurbritannia näitleja.

Ta mängis seriaalis "Seaduse nimel" Ricardo Moralest ja seriaalis "Esmaspäeva hommikud" doktor Harding Hootenit. 

Filmis "Da Vinci kood" mängis ta piiskop Aringarosat. Ta on mänginud ka filmides "Võluri õpipoiss", "Haridus", "Indiana Jones kadunud laeka jälil" ja "Petturid".  

 
Suurbritannia näitlejad
Sündinud 1953
Vancouver Canucks

Vancouver Canucks on Kanada jäähokiklubi, mis mängib NHL-i Läänekonverentsis Vaikse ookeani divisjonis.

Klubi kodulinn on Vancouver ja koduväljak Rogers Arena.

Klubi asutati 1945. aastal, NHL-is mängib alates 1970. aastast.

Klubi peatreener on Bruce Boudreau.

Praegune koosseis 
Seisuga 13. jaanuar 2020
Väravavahid: Thatcher Demko, Michael DiPietro, Braden Holtby
Kaitsjad: Jordie Benn, Jalen Chatfield, Alexander Edler, Travis Hamonic, Quinn Hughes, Olli Juolevi, Tyler Myers, Brogan Rafferty, Jack Rathbone, Nate Schmidt
Ründajad: Jay Beagle, Adam Gaudette, Jayce Hawryluk, Bo Horvat (kapten), Elias Pettersson, Brandon Sutter, Tyler Motte, Zack MacEwen, J. T. Miller, Micheal Ferland, Nils Hoglander, Tanner Pearson, Antoine Roussel, Justin Bailey, Brock Boeser, Loui Eriksson, Jake Virtanen

Saavutused 
Konverentsi võidud (3):
1981–82, 1993–94, 2010–11
Presidents' Trophy võidud (2):
2010–11, 2011–12
Divisjoni võidud (10):
1974–75, 1991–92, 1992–93, 2003–04, 2006–07, 2008–09, 2009–10, 2010–11, 2011–12, 2012–13

Välislingid 
 https://www.nhl.com/canucks

Vancouver Canucks
NHL-i jäähokiklubid
Kanada jäähokiklubid
Dan Bogdanov

Dan Bogdanov (sündinud 28. veebruaril 1983 Pärnus) on eesti informaatikateadlane. 

Ta on tehnoloogiafirma Cybernetica AS juhatuse liige.

Haridustee
2007–2013 Tartu Ülikool, informaatika doktorantuur
2005–2007 Tartu Ülikool, MSc informaatika (4+2 süsteemi järgi)
2001–2005 Tartu Ülikool, BSc informaatika (4+2 süsteemi järgi)
1998–2001 Pärnu Sütevaka Humanitaargümnaasium

Olulisemad saavutused
Olulisemateks saavutusteks on populaarne võrgupõhine arvutimäng "DarkSide Tetris: The Second Block" ning andmestike privaatsust säilitavaks töötlemiseks loodud teadusuuringutel põhineva süsteemi Sharemind loomine ja arendamine.

Tunnustused
2007 – Eesti üliõpilaste teadustööde riiklik konkurss 2007. aastal – III preemia magistritööde arvestuses loodusteaduste ja tehnika valdkonnas töö "Kuidas teha turvaliselt arvutusi ühissalastatud andmetega" eest
2010 – ITL-i Ustus Aguri doktorandistipendiumi laureaat
2002 – Expo Science Europe 2002 – peaauhind inseneriteaduste kategoorias töö "Meetod kahe punkti vahelise lühima tee leidmiseks etteantud kolmemõõtmelisel maastikul"
2015 – Valgetähe IV klassi teenetemärk
2016 – Noore IT-teadlase preemia

Vaba aeg
Vabal ajal tegeleb Dan Bogdanov laua-, arvuti-, kaardi- ja pallimängudega. Ta on loonud arvutimänge, aidanud korraldada võrgupidusid Pärnus ja mujal ning turniire kogumiskaardimängus "Magic: The Gathering".

Viited

Välislingid

Koduleht

Eesti programmeerijad
Pärnu Sütevaka Humanitaargümnaasiumi vilistlased
Valgetähe IV klassi teenetemärgi kavalerid
Sündinud 1983
Thomaí Apérgi

Thomaí Apérgi (kreeka keeles Θωμαή Απέργη; sündinud 23. detsembril 1988) on Kreeka laulja, kes esitab peamiselt džässi, souli ja tantsumuusikat.

Apergi alustas elukutselist muusikukarjääri 2012. aastal, kui plaadifirma Panik Records lasi välja tema esimese singli "What's Your Name" ("Mia Vradia"). Ta osales ka saate "Su nägu kõlab tuttavalt" Kreeka versioonis. 2013. aastal võistles ta Eurovisiooni Kreeka eelvoorus "Eurosong 2013 – a MAD show" lauluga "One Last Kiss".

Viited

Välislingid
 "One Last Kiss" Eurovisioonil, Youtube

Kreeka lauljad
Sündinud 1988
Peeter Sirge Fotokool

MTÜ Peeter Sirge Fotokool on 2011. aastal asutatud fotograafiaharidust pakkuv huvikool 

Fotokooli direktor ja koolitaja on fotograaf Peeter Sirge.

Viited

Välislingid 
 Koduleht

Eesti mittetulundusühingud
Huviharidus
Kunst
Eesti fotograafia
Harrastused
Klavdija Plotnikova

Klavdija Plotnikova (vene keeles Клавдия Захаровна Плотникова, ka Клавдия Захаровна Плотникова-Анджигатова; umbes 1895 – 20. september 1989) oli viimane kamassi keelt emakeelena kõneleja.

Tema isa oli venelane Zahhar Perov ja ema kamass Afanassija (ema neiupõlvenimi ei ole teada). Ta elas Abalakovo külas Sajanski rajoonis Krasnojarski krais. 

Ta kohtus aastal 1914 soome keeleteadlase Kai Donneriga. Järgmine kord kohtus ta keeleteadlaste ekspeditsiooniga (Aleksandr Matvejevi juhtimisel) aastal 1963. Ta ei olnud 20 aastat kamassi keelt kõnelnud, seetõttu oli tal alguses raske. Aasta hiljem külastas Abalakovo küla (ja Klavdija Plotnikovat) ekspeditsioon Ago Künnapi juhtimisel. Samuti viibis ta aastal 1970 Tallinnas Rahvusvahelisel soome-ugri kongressil. Palve peale laulda rahvalaule palus ta luba laulda vaimulikke laule kamassi keeles (mida ta ise oli tõlkinud).

Ta esineb Lennart Meri 1970. aastal ilmunud dokumentaalfilmis "Veelinnurahvas".

Klavdija Plotnikova suri 20. septembril 1989. Tema surmapäeval, 20. septembril tähistatakse väljasurnud keelte päeva.

Viited

Kirjandus 
 Árpád Arder Kus on Arpadi kuningas: elu eesmärgi otsingud. Tallinn Logos, 1992. Lk. 118–122.

Välislingid 
Vestluskaalaseks on viimne kamass, Eesti Raadio saade 1970. aastast

Venemaa inimesed
Soome-ugri maailm
Surnud 1989
Kahedimensionaalne kromatograafia

Kahedimensiooniline kromatograafia on analüüsitava proovi komponentide parema lahutamise eesmärgil kahes staadiumis erinevatel tingimustel teostatav kromatograafiline protseduur.

Kahedimensiooniline (2D) lahutamine tähendab, et esimese lahutamise käigus saadud fraktsioonid suunatakse edasi teistsuguse mehhanismiga lahutamisele või lahutamisele teistsugustes tingimustes. 
Näiteid:
kahedimensiooniline gaasikromatograafia (GCxGC) – esimeses GC-kolonnis halvastilahutunud komponentidega fraktsiooni saab saata teistsuguse mehhanismiga toimivasse kolonni, milles toimub selle fraktsiooni komponentideks lahutumine; 
kahedimensiooniline kõrgsurve vedelikukromatograafia;
kahesuunaline planaarkromatograafia – peale esimese solvendiga elueerimist korratakse protsessi teise, esimesest erineva solvendiga, kusjuures solventi asetatakse paberi või plaadi teisesuunaline serv.

Võrdluseks: kahesuunaline geelelektroforees (2D-E või 2-DE) on enamasti proteiinide analüüsiks kasutatav tehnika, mis algab 1D elektroforeesiga, mille järgselt molekulid lahutatakse mingi teise omaduse põhjal ristsuunas 90-kraadise nurga all. Nii saadakse "kahemõõtmeline pilt".

Vaata ka
Kromatograafia
Kahedimensiooniline geelelektroforees

Kromatograafia
Roman Romanenko

Roman Romanenko (sündinud 9. augustil 1971 Štšolkovos,  Nõukogude Liit) on Venemaa kosmonaut.

Roman Romanenko on Venemaa  sõjaväelane lennuväe lendur, oli Rahvusvahelises kosmosejaamas nelja ekspeditsiooni koosseisus. Ta oli 2009. aastal 20. ja 21. ekspeditsiooni liige. 2012. ja 2013. aastal oli ta 33. ja 34. ekspeditsiooni liige. Romanenko on kokku kosmoses viibinud üle 333 päeva.

Välislingid
 Biographical Data NASA

Venemaa kosmonaudid
Lendurid
Sündinud 1971
Merisaar (laev)

Merisaar (varasema, ehitusjärgse nimega Anna Goich) oli Eesti laevakompanii Merilaid & Ko. aurulaev, mis ehitati Stabilimento Tecnico Triestino laevatehases Triestes. 

Laev sõitis Euroopa ja Ameerika sadamate vahet Eesti lipu all. 12 juulil 1940 kell 22.31 eskortimata puidukoormaga marsruudil New Orleans – Clyde sõitvat Merisaart ründas saksa allveelaev U-99, kuid torpeedod ei tabanud laeva.

15. juulil 1940 pärast Saksa lennuväe pommitamist Merisaar uppus Queenstownist lõunas.

Viited

Välislingid 
  Eesti kaubalaevastik 1940, lk. 14 ja 15

Eesti kaubalaevad
Karl Zurflüh

Karl Zurflüh (sündinud 26. jaanuaril 1913; surmaaeg ja -koht on teadmata) oli Šveitsi poksija.

Zurflüh oli kokku seitsmekordne Šveitsi meister sulgkaalus (kuni 126 naela ehk 57,2 kg) aastatel 1933 ja 1935–1940.

Zurflüh osales sulgkaalus (kuni 126 naela ehk 57,2 kg) 1936. aasta Berliini olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Viited

Välislingid
 

Šveitsi poksijad
Sündinud 1913
Surmaaeg puudub
Evi Soo

Evi Soo (neiuna Evi Sinimäe; sündinud 28. oktoobril 1941) on eesti pedagoog, komsomoli- ja parteitöötaja ning kirjastaja.

Ta lõpetas aastal 1960 Viljandi 2. Keskkooli ja aastal 1964 Tallinna Pedagoogilise Instituudi algõpetuse metoodika ja keskkooli tütarlaste käsitöö erialal.

Ta töötas aastatel 1965–1969 Tallinna 4. Keskkoolis õpetaja ja õppealajuhatajana. Aastatel 1969–1973 oli ta ELKNÜ Keskkomitee lektorite grupi juhataja. Aastatel 1974–1980 oli ta EKP Tallinna Linna Oktoobri Rajooni Komitees osakonna asejuhataja ja juhataja, aastatel 1980–1987 EKP Tallinna Linna Mererajooni Komitee sekretär. Aastatel 1987–1992 oli ta vabariikliku kultuuriametiühingu liidu esimees. Aastast 1992 oli ta AS Kirjastus Ilo tegevjuht.

Ta on kuulunud NLKP-sse, lisaks on ta Eesti Ettevõtlike Naiste Assotsiatsiooni ja Eesti Väike- ja Keskmiste Ettevõtjate Assotsiatsiooni liige. Tema hobideks on teater ja muusika.

Kirjandus 
 Eesti majanduse biograafiline leksikon 1951–2000, AS Kirjastus Ilo, 2003

Eesti õpetajad
Eesti kirjastajad
Eestimaa Kommunistliku Partei liikmed
Sündinud 1941
Crittendeni maakond (Arkansas)

Crittendeni maakond (Crittenden County) on maakond USA-s Arkansase osariigis.

Maakonna halduskeskus on Marion ja suurim linn on West Memphis.

Maakonna pindala on 1649 km². Veepindala on 69 km².

Elanike arv oli 2010. aasta rahvaloenduse järgi 50 902. Aastal 2000 oli elanike arv 50 866.

Naabermaakonnad 
 Mississippi maakond (kirdes)
 Tiptoni maakond (idas)
  Shelby maakond (idas)
 DeSoto maakond (kagus)
 Tunica maakond (lõunas)
 Lee maakond (edelas)
 St. Francisi maakond (läänes)
 Crossi maakond (läänes)
 Poinsetti maakond (loodes)

Ajalugu 
Crittendeni maakond moodustati 22. oktoobril 1825. aastal kaheteistkümnenda maakonnana Arkansase osariigis. Maakond sai nime endise Arkansase territooriumi kuberner Robert Crittendeni järgi.

Kaitsealad 
 Wapanocca National Wildlife Refuge (osa)

Viited

Välislingid 
 Crittendeni maakonna koduleht (inglise keeles)

Arkansase maakonnad
Süstemaatiline anatoomia

Süstemaatiline anatoomia on anatoomiateaduse allharu, mis uurib ja klassifitseerib inimese, aga ka loomade organite ehk elundite struktuuri, kuju, paiknemist ja ehitust elundkondade ja -süsteemide kaupa.

Eristatakse osteoloogiat, artroloogiat, müoloogiat, angioloogiat, splanhnoloogiat ja neuroanatoomiat jt.

Süstemaatiline anatoomia jaguneb uuritavate organismide järgi 
loomaanatoomiaks ja
inimese anatoomiaks.

Inimese elundkonnad
Süstemaatiline anatoomia tegeleb ka inimese elundisüsteemidega, inimese põhilised elundkonnad on:
:  
Sisenõrenäärmete e sisesekretsioonielundite süsteem e endokriinsüsteem (med hormonoloogia)  
Hingamiselundite süsteem (sisuseõpetus e splanhnoloogia
Katteelundkond (med dermatoloogia)
Lihaste süsteem (müoloogia)
Lümfisüsteem (med lümfoloogia, ka med endokrinoloogia)
Skeletisüsteem (osteoloogia ja sündesmoloogia)
Närvisüsteem (neuroloogia)
Seedeelundite süsteem (sisuseõpetus e splanhnoloogia)
Kuse-suguelundite süsteem e urogenitaalsüsteem (kuseelundid, suguelundid)(sisuseõpetus e splanhnoloogia)
Südame ja soonte süsteem e vereringeelundite süsteem (soonteõpetus e angioloogia)

Vaata ka
Anatoomia
Anatoomia ajalugu 
Anatoomia mõistete loend
Anatoomilis-terapeutiline keemiline kood

Viited

Välislingid
Henry Gray anatoomiaõpik (inglise keeles)
Õppevahend 9. klassile
ATC Puu eestikeelne

Anatoomia
Merili Varik

Merili Varik (sündinud 3. mail 1983) on eesti poplaulja. 

Ta on olnud ansambli Agent M solist, hiljem esinenud koos ansambliga Sõpruse Puiestee. 

Sõpruse Puiestee koosseisus osales ta lauluga "Rahu, ainult rahu" ka konkursil "Eesti laul 2011", mille poolfinaalis saavutati 6. koht. 

Esimene sooloplaat "Kas tõesti" ilmus lauljataril 2012. aastal.

Diskograafia

Agent M
 2006 – "Šokolaad" (EP)
 2009 – "Kloostris me elada ei saa" (EP)
 2007 – "Spionaaž" (album)
 2007 – "Väike tüdruk" (singel)

Sõpruse Puiestee
 2011 – "Planeetidegi vahel kehtib raskus" (album)

Soolokarjäär
 2012 – "Kas tõesti" (album)
 2011 – "Jää alati mu kätte" (singel)
 2012 – "Sadamas" (singel)
 2012 – "See linn" (singel)

Viited

Välislingid
Koduleht

Eesti lauljad
Sõpruse Puiestee
Sündinud 1983
Alustainas

Alustainas, ka tainapõhi (ingl k bottom pastry crust) on taina laiem nimetus, mida kasutatakse kulinaarsetes retseptides ja millega võidakse tähistada eri tainaliikidest valmistatud küpsetiste, kookide ja lahtiste pirukate aluspõhja tainaosa ettevalmistusega seotut.

Levinud alustainad 
 muretainas (munaga)
 muretainas (munata)
 pâte sablée
 pâte brisée
 pâte sucrée

Vähem leiab kulinaariaraamatutes ja veebiportaalides tainapõhja retsepte, milles taina koostisosadest tuleb segada kas biskviit-, besee-, filo-,keedu-, leht- pärmitainas jms. Tainapõhi võib olla nii soolane kui ka magus.

Alustaina jahuosa
Alustaina ehk tainapõhja valmistamiseks võidakse kasutada nii nisu-, odra-, rukki-, lina-, kartuli-, kaera-, cassava-, maisijahu, aga ka muid nn tainasidujaid ja paksendajaid.

Alustaina kate ja täidis
Alustaina ehk tainapõhja katteks võidakse kasutada nii magusaid kui ka soolaseid katteid.

Alustaina valmistusviisid
Alustainas viimistletakse ja valmistatakse küpsetamiseks ette vastavalt retseptile, kus on tavaliselt kirjas ka küpsetusviis, küpsetusaeg ja küpsetustemperatuur.

Vaata ka 
Kulinaaria
Tainas
Muretainas
Pagar
Kondiiter

Viited

Kasutatud kirjandus
Bottom Pastry Crust (Sheet Pans)Sissekanne saidil http://www.nfsmi.org/ (pdf)
Gordon Ramsay. Gordon Ramsay's lemon tart. 2008. Sissekanne saidil http://www.bbcgoodfood.com/
Michel Suas.Advanced Bread and Pastry: A professional approach, 1st ed, 2009, Delmar, Cengage Learning. ISBN 978-1-4180-1169-7.
Maire Suitsu, Muretainas. Sissekanne portaalis http://toidutare.ee

Välislingid

Lisalugemist
Marcus Gavius Apicius(25 eKr- 37 pKr). De re coquinaria. (Cookery and Dining in Imperial Rome. Vehling, Joseph Dommers, 1879–1950 [Translator]; Starr, Frederick, 1858–1933 [Commentator]. 
Lia Virkus, Maire Suitsu, SUUR KÜPSETAMISRAAMAT. I OSA, Ajakirjade Kirjastus, sari :100 ROOGA, 2006, ISBN 9949427215.
Angeelika Kang, Pirukad 2, Ajakirjade Kirjastus, sari :100 ROOGA, 2008, ISBN 9789949443499.
Sirje Rekkor, Kulinaaria, ARGO, 2011, ISBN 9789949466382.

Kokandus
Leo Leandros

Leo Leandros (õieti Léandros Papathanassíou; kreeka keeles Λέανδρος Παπαθανασίου; pseudonüüm Mario Panas; sündinud 23. augustil 1926 Astakosis Kreekas) on Kreeka helilooja, laulja, laulutekstide autor ja muusikaprodutsent.

1960. aastal oli tal edu lauluga "Mustafa".

Tema tütar on tuntud lauljatar Vicky Leandros. 

Ta on koos sakslase Klaus Munroga 1972. aasta Eurovisioni lauluvõistluse võidulaulu "Après toi" autor. Laul esindas Luksemburgi ja seda esitas Vicky Leandros. 

Tema kirjutatud laule on teiste seas esitanud näiteks Julio Iglesias, Demis Roussos ja Nana Mouskouri.

Kreeka heliloojad
Kreeka lauljad
Sündinud 1926
Muusikaprodutsendid
Roger Cuche

Roger Cuche (sündinud 27. oktoobril 1928) on Šveitsi endine poksija.

Cuche oli kokku neljakordne Šveitsi meister kergekaalus (kuni 60 kg)  aastatel 1952–1954 ja 1957.

Cuche osales kergekaalus (kuni 60 kg) 1952. aasta Helsingi olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Viited

Välislingid
 

Šveitsi poksijad
Sündinud 1928
Zeddiani

Zeddiani on vald Itaalias Sardiinia maakonnas Oristano provintsis Campidano di Oristanos.

Zeddiani kõrgus merepinnast on 10 meetrit. Asustus­tihedus on keskmiselt  inimest ruutkilomeetri kohta.

Zeddiani piirneb järgmiste omavalitsusüksustega: Baratili San Pietro, Oristano, San Vero Milis, Siamaggiore, Tramatza.

Zeddiani halduspiirides asuvad järgmised asulad: Borgata Etfas Santa Lucia.

Viited

Kirjandus 
 Manlio Brigaglia, Salvatore Tola (a cura di), Dizionario storico-geografico dei Comuni della Sardegna, Sassari, Carlo Delfino editore, 2006. ISBN 8-871-38430-X
 Francesco Floris (a cura di), Grande Enciclopedia della Sardegna, Sassari, Newton&ComptonEditori, 2007.

Välislingid 

 Koduleht (itaalia keeles)
 Zeddiani andmed Sardiinia maakonna saidil (itaalia keeles)
 Projekt Sardiinia 2000 - Zeddiani sait (itaalia keeles)

Sardiinia maakonna vallad
Ensüümikomisjon

Ensüümikomisjon (ingl k Enzyme Commission) on Rahvusvahelise Biokeemiaühingu (IUB) 1956. aastal asutatud komisjon, mille ülesandeks on Ensüümiklasside nomenklatuuri koostamine ja ensüümide ning koensüümide klassifitseerimine, samuti ensüümide sümbolitega seonduv ning ensüümide aktiivsuse ja ensüümikineetika mõõtmise ja kirjeldamise metoodika koostamine.Lühend EC.

Süstemaatika

Ensüümikomisjoni raportite alusel, mis reguleerivad ensüümide klassifikatsiooni, jagatakse ensüümid, soovituslikult, katalüüsitavate reaktsioonide alusel kuude klassi:
EC 1. Oksüdoreduktaasid
EC 2. Transferaasid
EC 3. Hüdrolaasid 
EC 4. Lüaasid 
EC 5. Isomeraasid
EC 6. Ligaasid 
 
Ensüümiklasside jaotus ning liikmed ja nende toime ja organismid ning geenid on ära toodud ka erinevates andmebaasides nagu NC-IUBMB, BRENDA, EXPASY, KEGG, Metacyc jpt.

Ajaloolist
1961. aastal avaldati Ensüümikomisjoni esimene raport 
1964. aastal anti välja juba esimene ensüümide soovituslik klassifikatsioon Recommendations (1964) of the International Union of Biochemistry on the Nomenclature and Classification of Enzymes.

Vaata ka
Ensüümid
Koensüümid

Viited

Kasutatud kirjandus
NC-IUBMB. "Nomenclature Committee of the International Union of Biochemistry and Molecular Biology". Report from the introduction to Enzyme Nomenclature Historical Introduction, Veebiversioon (vaadatud 23.05.2013) 
Veebiversioon (vaadatud 23.05.2013) Ensüümide Nomenklatuur 
K.Tipton,S.Bouce, "History of the enzyme nomenclature system", Bioinformatics, vol 16, nr 1, lk 34-40, 2000, Veebiversioon (vaadatud 23.05.2013) (pdf) 
Laine Trapido. "Meditsiiniterminite lühendeid". AS Medicina, Tallinn, 2007, ISBN 978-9985-829-79-0.

Lisalugemist
Edwin C. Webb. Enzyme Nomenclature: A Personal Retrospective, FASEB Journal ,Vol. 7, lk 1992-1994, Sept 1993. Veebiversioon (vaadatud 23.05.2013) (pdf)

Välislingid
NC-IUBMB-, IUBMB Enzyme Nomenclature,IUBMB Enzyme Nomenclature Web Version of Enzyme Nomenclature, 1999, online (vaadatud 26.04.2013)
BRENDA- Ensüümid online (vaadatud 26.04.2013)
EXPASY- Ensüümid veebiversioon (vaadatud 26.04.2013)
KEGG- Ensüümid veebiversioon (vaadatud 26.04.2013)
Metacyc-Ensüümid veebiversioon (vaadatud 26.04.2013)

Biokeemia
Orgaaniline keemia
Ensümoloogia
Nikolai Kuznetsovi nimeline mereväeakadeemia

Nõukogude Liidu laevastikuadmirali N. G. Kuznetsovi nimeline mereväeakadeemia (vene keeles Военно-морская академия имени Адмирала Флота Советского Союза Н. Г. Кузнецова), endine Nikolai I nimeline mereakadeemia (Морская Николаевская академия) on Venemaa kõrgem sõjaväeline merendusõppeasutus, Venemaa sõjalaevastiku õppe- ja teaduskeskus. Akadeemia asub Peterburis.

Õppeasutus loodi 29. jaanuaril 1827 mereväe kadetikorpuse juurde ohvitseriklassina, mille kursus oli algselt kahe- ja hiljem kolmeaastane. 1862 reorganiseeriti see "akadeemiliseks kursuseks" ja 1877 Nikolai I nimeliseks mereväeakadeemiaks. Nõukogude ajal vahetas akadeemia korduvalt nime ning pälvis Lenini, Oktoobrirevolutsiooni ja Ušakovi ordeni. Nikolai Gerassimovitš Kuznetsovi nime kannab see 1990. ja praegust nimekuju 2008. aastast. Ta on kandnud ka Kliment Vorošilovi, Aleksei Krõlovi ja Andrei Gretško nime.

Eestlastest on akadeemiat juhatanud Johan Ludri (1937).

Välislingid
 Akadeemia koduleht

Merekoolid
Nõukogude Liidu merevägi
Sõjakoolid
Venemaa merevägi
Osijek

Osijek on linn Horvaatia idaosas, Osijeki-Baranja maakonna keskus. Asub Drava paremal kaldal Doonaust 25 km kaugusel ja pealinnast Zagrebist umbes 160 km kaugusel. 

2011. aasta rahvaloenduse andmeil elas linna halduspiirkonnas 108 048 inimest. Neist 89,54% olid horvaadid, 6,25% serblased ja 0,91% ungarlased.

Osijeki on mainitud esmakordselt 1196. aastal.

Linnas on 1975. aastal asutatud Osijeki ülikool.

Horvaatia iseseisvussõjas sai linn serblaste pommirünnakutes tugevasti kannatada.

Viited

Välislingid 
Osijeki koduleht

Horvaatia linnad
Vana-Rooma asulad
Hiroyasu Tsuchie

Hiroyasu Tsuchie (jaapani keeles 土江 寛裕 Tsuchie Hiroyasu; sündinud 14. juunil 1974 Izumos) on Jaapani sprinter..

Isiklikud rekordid

Viited

Jaapani kergejõustiklased
Sündinud 1974
Harálabos Papadiás

Harálabos Papadiás (kreeka keeles Χαράλαμπος Παπαδιάς; sündinud 24. jaanuaril 1975) on endine Kreeka kergejõustiklane.

Ta võitis 1997. aasta kergejõustiku sisemaailmameistrivõistlustel 60 meetri jooksus Kreeka siserekordiga 6,50 sekundit kuldmedali. 1996. aasta Euroopa sisemeistrivõistlused kergejõustikus saavutas Papadiás neljanda, 1998. aastal kolmanda koha ja 1998. aasta maailma karikavõistlustel kergejõustikus kuuenda koha. 1997. aasta kergejõustiku maailmameistrivõistlustel jõudis ta veerandfinaali.

Tema isiklik rekord 100 meetri jooksus on 10,15 sekundit, mis on püstitatud 1998. aasta maailma karikavõistlustel kergejõustikus Johannesburgis. Selle tulemusega jagab ta kõigi aegade Kreeka 100 meetri jooksu edetabelis 5.–7. kohta.

Viited

Kreeka jooksjad
Sündinud 1975
Andri Fedoriv

Andri Romanovõtš Fedoriv (ukrainapäraselt Андрій Романович Федорів; venepäraselt Андрей Романович Федорив; sündinud 11. augustil 1963 Lvivis Ukrainas) on endine Nõukogude Liidu ja Venemaa sprinter. 

Ta oli neljakordne Nõukogude Liidu sisemeister. 1986. aastal võitis ta 200 meetri jooksus Euroopa meistrivõistlustel kergejõustikus pronksmedali.

Isiklikud rekordid

Viited

Välislingid
 

Nõukogude Liidu jooksjad
SRÜ sportlased
Venemaa kergejõustiklased
Sündinud 1963
Piotr Balcerzak

Piotr Balcerzak (sündinud 25. juunil 1975 Varssavis) on endine Poola sprinter.. 

1998. aastal võitis ta pronksmedali Euroopa kergejõustiku meistrivõistlustel. Balcerzak on osalenud ühel korral olümpiamängudel ja neljal korral maailmameistrivõistlustel.

Isiklikud rekordid

Viited

Poola kergejõustiklased
Sündinud 1975
Ryszard Pilarczyk

Ryszard Pilarczyk (sündinud 25. juunil 1975 Poznańis) on endine Poola sprinter..

Isiklikud rekordid

Viited

Poola kergejõustiklased
Sündinud 1975